বিশ্বকাপের কোন ম্যাচটি ইডেনে খেলবে ভারত? দেখুন সূর্যদের ‘সুপার-৮’-এর সূচি

ওয়েব ডেস্ক: প্রথম তিন ম্যাচে আমেরিকা, নামিবিয়া এবং পাকিস্তানকে হারিয়ে টি-২০ বিশ্বকাপের (ICC T20 World Cup 2026) ‘সুপার-৮’-এ (Super 8) পৌঁছে গিয়েছে টিম ইন্ডিয়া (India Cricket Team)। বুধবার নিয়মরক্ষার ম্যাচে নেদারল্যান্ডসের (India Vs Netherlands) মুখোমুখি হতে চলেছেন সূর্যরা। এই ম্যাচ জিতে বিশ্বকাপের বিজয়রথ অব্যাহত রাখতে মরিয়া টিম ইন্ডিয়া।

তবে বুধবারের এই ম্যাচের আগেই ঠিক হয়ে গিয়েছে যে, বিশ্বকাপের পরবর্তী পর্যায়ে ভারতীয় দল কবে, কোথায়, কোন দলের বিরুদ্ধে খেলবে। উল্লেখযোগ্য বিষয় হল, টিম ইন্ডিয়ার গ্রুপ স্টেজের কোনও ম্যাচ কলকাতায় না হলেও ‘সুপার-৮’-এর একটি বড় ম্যাচ হতে চলেছে ইডেন গার্ডেন্সে (Eden Gardens)।

আরও পড়ুন: ১৯ বছর বয়সেই বিশ্বকাপ সেঞ্চুরি! বিশ্বরেকর্ড গড়লেন কানাডার যুবরাজ

গত টি-২০ বিশ্বকাপের চ্যাম্পিয়ন দল ভারত, এবারের বিশ্বকাপের পরবর্তী পর্যায়ে খেলবে অস্ট্রেলিয়াকে হারানো জিম্বাবোয়ে, ‘ডার্ক-হর্স’ ওয়েস্ট ইন্ডিজ এবং ২০২৪-এর রানার্স-আপ দক্ষিণ আফ্রিকার বিরুদ্ধে। এই তিন ম্যাচ ভারতের কাছে চ্যালেঞ্জিং হতে পারে বলেই মনে করছেন বিশেষজ্ঞরা। এখন একনজরে দেখে নিন, টিম ইন্ডিয়ার ‘সুপার-৮’-এর সূচি।

টি-২০ বিশ্বকাপে টিম ইন্ডিয়ার ‘সুপার-৮’ সূচি

২২ ফেব্রুয়ারি- ভারত বনাম দক্ষিণ আফ্রিকা (নরেন্দ্র মোদি স্টেডিয়াম, আহমেদাবাদ)

২৬ ফেব্রুয়ারি- ভারত বনাম জিম্বাবোয়ে (এমএ চিদাম্বরম স্টেডিয়াম, চেন্নাই)

১ মার্চ- ভারত বনাম ওয়েস্ট ইন্ডিজ (ইডেন গার্ডেন্স, কলকাতা)